Mai multe garaje cuprinse de un incendiu, în localitatea Sânmartin din judetul Harghita
Pompierii militari şi civili intervin, duminică, pentru stingerea unui incendiu care a cuprins mai multe garaje în localitatea Sânmartin, existând riscul ca focul să se extindă la o casă din apropiere, a informat Inspectoratul pentru Situaţii de Urgenţă (ISU) Harghita, transmite Agerpres.
„Incendiu la mai multe anexe (garaje), în localitatea Sânmartin, care se manifestă pe o suprafaţă de circa 150 mp, cu pericol de propagare la o casă de locuit din apropiere. S-au deplasat pentru intervenţie două echipaje de pompieri din cadrul Detaşamentului Miercurea Ciuc, cu două autospeciale de stingere, şi a fost alertat Serviciul Voluntar pentru Situaţii de Urgenţă Sânmartin”, a precizat ISU Harghita.
Potrivit sursei citate, „DN 12 este blocat pe ambele sensuri de mers de către echipajele de la IPJ, pentru asigurarea perimetrului”.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank